Z:gnu-www-ja-copyright-and-globalization--3183b1-Now as far as I can tell, ther/ro

Din câte cunosc, nu exista niciun fel de copyright în lumea antică. Oricine dorea să copieze o carte o putea copia. Mai târziu a fost inventat tiparul și cărțile au început să fie copiate la tipar. Acum, tiparul nu era doar o îmbunătățire cantitativă a ușurinței copierii. El a afectat în mod inegal diverse tipuri de copiere pentru că introducea o economie de scară inerentă. Cerea multă muncă să creezi matrița și mult mai puțină muncă să faci multe copii identice ale paginii. Așadar, ca rezultat copierea cărților a tins să devină o activitate centralizată de producție în masă. Copiile oricărei cărți erau probabil făcute doar în câteva locuri.